Nezamestnanosť na Slovensku v máji klesla na 7,35 percenta. Na dnešnej tlačovej konferencii to oznámil generálny riaditeľ Ústredia práce, sociálnych vecí a rodiny Marián Valentovič.
V apríli bola nezamestnanosť 7,74 percenta. Májový výsledok je najnižší v histórii samostatného Slovenska. Doterajší rekord bol 7,36 percenta z roku 2008.
K zníženiu počtu nezamestnaných prispel rast ekonomiky, ale aj zmena metodiky evidencie nezamestnaných. V máji vstúpil do platnosti zákon, ktorý sprísnil podmienky evidencie ľudí na úradoch práce.
Stav disponibilných uchádzačov o zamestnanie v máji tohto roka predstavoval 200.391 osôb. Medzimesačne klesol o 10.713 osôb, medziročne sa znížil o 56.351 osôb.
Miera nezamestnanosti vypočítaná z celkového počtu uchádzačov o zamestnanie v máji 2017 dosiahla 8,69 %. Medzimesačne klesla o 0,44 % a medziročne o 2,44 %. (tasr, čtk)